આ વખતે પીએસઓ નુરઅલી દરવાજાની બાજુમાં જ ઊભા હતા. ઘરફોડ ચોરે પીએસઓને ધક્કો મારી તેને નીચે પાડી દઇ પળવારમાં રફુચક્કર થઇ ગયો હતો. પીએસઓએ બૂમાબૂમ કરતા અન્ય પોલીસ કર્મીઓ દોડી આવ્યા હતા પરંતુ ગુનેગાર નાસી છૂટવામાં સફળ રહ્યો હતો. પોલીસ સ્ટેશનમાં લગાવાયેલા સીસીટીવી કેમેરા બંધ હાલતમાં હોવાથી ગુનેગાર કઇ તરફ ભાગ્યો તે અંગે કોઇ જાણકારી પ્રાપ્ત થઇ નથી. પોલીસે સઘન શોધખોળ હાથ ધરી છે.